cyanic-selkie/wikianc huggingface dataset:
Ֆոլկ մետալ
Ֆոլկ մետալի բում (2000-ականներ)
Ասիայում ֆոլկ մետալ կատարող ամենահայտնի խմբերն են՝ Bloodywood և Sitar Metal Հնդկաստանից, Mysterain, Black Kirin և Snowsedim Չինաստանից, Waggaki Band և Onmyo-za Ճապոնիայից, Gostwind Հարավային Կորեայից։ Չինական NAN խումբը կատարում է ֆոլկ մետալ ղազախական ֆոլկլորով։ 2010-2020-ական թթ. Մոնղոլիայում և Հյուսիսային Չինաստանում ծնվեց ֆոլկ-մետալի նոր ուղղություն, որը ծանր երաժշտության խառնուրդ է մոնղոլական ավանդական երաժշտության հետ։ Այս միտումի ներկայացուցիչների թվում են չինական Tengger Cavalry, Nine Treasures, Ego Fall և Suld խմբերը, ինչպես նաև Մոնղոլիայից The Hu-ն, ովքեր իրենց ոճն անվանում են խուննու ռոք։
Մետալ խմբերը, որոնք իրենց ստեղծագործություններում օգտագործում են ժողովրդական երաժշտության տարրեր, գոյություն ունեն նաև Ավստրալիայում և Օվկիանիայում։ Դրանցից ամենահայտնին են Alchemist-ը Ավստրալիայից, Alien Weaponry-ն Նոր Զելանդիայից և Shepherds Reign-ը Սամոայից։ Աֆրիկյան ֆոլկ մետալ խմբերից ամենահայտնին Arka'n-ն է Տոգոյից։
Երաժշտություն
Որպես կանոն, ֆոլկ մետալը ներառում է մետալ ենթաոճերի միաձուլում տարբեր ազգագրական խմբերի ժողովրդական երաժշտության հետ։ Այսպիսով, Primordial, Melechesh և Finntroll խմբերը կատարում են բլեք մետալ ժողովրդական երաժշտության խառնուրդով։ The Lord Weird Slough Feg-ի, Mägo de Oz-ի և Turisas-ի երաժշտությունը ներառում է սիմֆոնիկ փաուեր մետալի տարրեր։ Գերմանանորվեգական Midnattsol խումբը ոգեշնչված է գոթիկ մետալով։ Պրոգրեսիվ միտումներ են նկատվում Elvenking, Lumsk ևTýr խմբերում։ Որոշ խմբեր չեն սահմանափակվում մետալ և ֆոլկ երաժշտության մեկ ենթաժանրով։ Օրինակ, Orphaned Land-ը խառնում է ֆոլկը, պրոգրեսիվ մետալը և դեթ դում մետալը կամ Ensiferum-ը, որի երաժշտությունը պարունակում է ֆոլկ, փաուեր մետալ և սիմֆոնիկ դեթ մետալի տարրեր ։ Կան նաև խմբեր, որոնք օգտագործում են ոչ մետալ երաժշտության տարրեր։ Նորվեգական Glittertind խումբը ներառում է, ի թիվս այլոց, պանկ ռոքի տարրեր ։ Agalloch խումբը բնութագրվում է նեոֆոլկի և պոստ ռոքի նկատմամբ մոտիկությամբ ։
Ժանրի ժողովրդական տարրերը հաճախ արտացոլում են երաժիշտների էթնիկ ծագումները, օրինակ՝ սկանդինավյան երաժշտությունը Finntroll-ից և Korpiklaani-ից, կամ բալթյան ժողովրդական երաժշտությունը Metsatöll-ից և Skyforger-ից, կամ Մերձավոր Արևելքի ժողովրդական երաժշտությունը Orphaned Land-ից և Melechesh-ից։ Կելտական երաժշտություն կարելի է գտնել իռլանդական Cruachan և Waylander խմբերում, ինչպես նաև որոշ ոչ իռլանդական խմբերում, ինչպիսիք են Eluveitie, Runic կամ Tuatha de Danann: Տարբեր տարածաշրջանների ժողովրդական երաժշտությունը կատարում են Elvenking և Ensiferum-ը ։
Գործիքներ
Ֆոլկ մետալն օգտագործում է մետալին բնորոշ գործիքները (կիթառ, բաս, հարվածային գործիքներ) և, ընդհանուր առմամբ, ժողովրդական գործիքներ, որոնք տատանվում են սովորականից մինչև էկզոտիկ։ Այնուամենայնիվ, որոշ խմբեր, ինչպիսիք են Týr-ը, աառանց ժողովրդական գործիքների են երաժշտություն ստեղծում։ Ամենատարածված գործիքը ջութակն է։ Skyclad, Subway to Sally, Schandmaul, Mägo de Oz, Silent Silent Scream of Godless Elegy, Korpiklaani, Lumsk, Elvenking, Eluveitie, Turisas և Tuatha de Danann խմբերը ջութակահարներ ունեն։ Թին վիսլը կամ ֆլեյտան հանդիպում են Cruachan, Waylander, Eluveitie, Metsatöll, Schandmaul и Morgenstern խմբերի մոտ։ Որոշ խմբեր առանձնացնում են իրենց էթնիկ ծագման կամ երկրի ավելի էկզոտիկ գործիքները։ Օրինակ, Skyforger-ը նվագում է լատվիական կուոկլեյով ), Metsatöll-ը օգտագործում է էստոնական տորուպիլլը , Korpiklaani՝ կանթելե , Orphaned Land՝ ուդ ու սազ ։
Վոկալ
Ժանրը օգտագործում է տարբեր վոկալային ոճեր։ Կան նաև էքստրիմալ վոկալ խմբեր, ինչպիսիք են Finntroll-ը, Skyforger-ը, Moonsorrow-ը և մաքուր վոկալով խմբեր, ինչպիսիք են Mägo de Oz-ը, Metsatöll-ը։ Schandmaul, Primordial, Turisas, Windir և Wintersun խմբերն խմբերը օգտագործում են ինչպես մաքուր, այնպես էլ էքստրեմալ վոկալ։
Ժանրում կարելի է հանդիպել նաև ավանդական ժողովրդական երգեցողության։ Յոննե Յարվելեն յոիկ է կատարում Shaman-ի, Finntroll-ի և Korpiklaani-ի հետ։ Ժողովրդական երգեցողության ոճերը կարելի է լսել Equilibrium, Metsatöll , Skyforger և Orphaned Land-ից ։
Բառերը
Ֆոլկ մետալ ժանրի երգերի տեքստերում արվեստագետներն ավելի հաճախ անդրադառնում են հեթանոսության, բնության, ֆանտաստիկայի, դիցաբանության և պատմության թեմաներին։
Ֆոլկ մետալը ի սկզբանե ասոցացվում էր հեթանոսության հետ, երբ Մարտին Ուոքիկերը լքեց իր նախկին Sabbat խումբը, որ ստեղծի Skyclad-ը, մասամբ այն պատճառով, որ խումբը « չէր ցանկանում ավելի խորանալ դեպի հեթանոսություն» ։ Skyclad-ի տեքստերը կապված էին հեթանոսության հետ։ Moonsorrow-ի Վիլ Սորվալիի համար նախընտրելի է «հեթանոսական մետալ» պիտակը, որովհետև «այն արտահայտում է գաղափարախոսություն, բայց ոչինչ չի ասում բուն երաժշտության մասին» ։ Մյուս խմբերը, որոնք նախընտրում են «հեթանոսական մետալ» տերմինը, Cruachan, Eluveitie, Obtest և Skyforger են։
Բնության մասին երգում են տարբեր ֆոլկ մետալ խմբեր, օրինակ՝ Korpiklaani-ն, Elvenking- ը, Midnattsol-ը և Vintersorg- ը։ Agalloch խմբի համար բնությունը գլխավոր թեման է, «որովհետև մենք կցված ենք նրան, ինչը, ըստ էության, մարդկության զոհն է» ։ Skyclad-ի բոլոր անդամները« Գրինփիսի և այլ կազմակերպությունների աջակիցներ են, քանի որ նրանք ոտքի են կանգնում և պայքարում են այն մարդկանց դեմ, ովքեր ցանկանում են ոչնչացնել մոլորակը» ։
Ensiferum, Midnattsol, Cruachan երգերի բառերում պարունակում է ֆենտեզի։ Elvenking-ը ֆենտեզին օգտագործում է «որպես փոխաբերություն՝ ավելի խորը իմաստ թաքցնելու համար» ։ Նույն կերպ Turisas-ի ֆենտեզին հակասում է այն հարցերի լուսաբանմանը, «որոնք ավելի խորն են և նշանակալից ։
Կելտական մետալի խոսքերը հիմնված են կելտական դիցաբանության վրա։ Կելտերի պատմությունը կելտական մետալ խմբերի մեկ այլ հայտնի թեման է (օրինակ՝ Cruachan, Eluveitie, Primordial և Mael Mórdha): Սկանդինավյան դիցաբանությունը կարելի է գտնել Falkenbach, Týr, Finntroll, Mithotyn и Korpiklaani: Skyforger-ը իրենց հայրենի Լատվիայի պատմության և դիցաբանության հիման վրա է ձևավորվել։ Melechesh-ը ոգեշնչված է Հին Միջագետքի առասպելներովև պատմությամբ։ Երգերի մեջ պատմական թեմաներ ներառող այլ խմբեր են Falconer-ը, Arafel- ը և Slechtvalk-ը։
NSBM ժանրի որոշ խմբեր, օրինակ՝ Nokturnal Mortum-ը, Darkness-ը և Kroda-ն, հայտնի է, որ անցել են պագան մետալ ժանրին, մի հանգամանք, որը Waylander-ի մենակատար Սիարան Օ'Հագանը համարում է «վիրավորանք իմ նման մարդկանց համար, ովքեր կապ չունեն ֆաշիստական իդեալների հետ» ։ Նա նաև կարծում է, որ NSBM խմբերը պագան մետալ նվագում են «սխալ պատճառներով»։ Նեոնացիստների կողմից հեթանոսական սիմվոլների յուրացման պատճառով մի քանի ֆոլկ մետալ խմբեր նույնպես շփոթվել են NSBM-ի հետ։ Հետևաբար, այնպիսի խմբեր, ինչպիսիք են Cruachan- ը, Skyforger- ը, Moonsorrow-ը, Månegarm-ը և Týr-ը ստիպված էին անջատվել նացիզմից, ֆաշիզմից և ռասիզմից։ Skyforger- ն իրենց ալբոմի հետևի մասում ավելացրել է «No Nazi Stuff Here!» (հայերեն՝ «Ահստեղ նացիստական ոչինչ չկա!») : Ռիչարդ Լեդերերը Summoning-ից էսսե է տեղադրել խմբի կայքում, որտեղ նա դատապարտում է նացիոնալ սոցիալիզմը ։ 2008 թվականի ապրիլին կայացած Paganfest-ին մասնակցած խմբերը գերմանական « Անտիֆա » շարժման կողմից մեղադրվում էին նացիզմին սադրելու, նաև ռասիստ և ֆաշիստ լինելու մեջ։ Moonsorrow's Ville Sorvali-ն և Týr's Heri Johnsen-ը համատեղ տեսաուղերձ են նկարել նրա համար, որպեսզի հերքելու այս պնդումները՝ նշելով, որ «ամենամեծ խնդիրներից մեկն այն է, որ մենք օգտագործում ենք հին սկանդինավյան սիմբոլներ, ինչպիսիք են S(ᛋ) Moonsorrow-ի և T(ᛏ) Տիրի տարբերանշաններում»։
Ծանոթագրություններ
Կատեգորիա:Մետալ երաժշտություն Կատեգորիա:Ենթաժանրեր Կատեգորիա:Ռոք երաժշտության ժանրեր Կատեգորիա:Pages with unreviewed translations
Ուզինի
Ուզինի (Usini), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 3748 մարդ, բնակչության խտությունը կազմում է 122,16 մարդ/կմ²։ Զբաղեցնում է 30,68 կմ² տարածք, փոստային ինդեքս՝ 7049, հեռախոսային կոդ՝ 079։
Արտաքին հղումներ
Կատեգորիա:Իտալիայի բնակավայրեր
Մարզական պատիվ
«Մարզական պատիվ» («Спортивная честь»), 1951 թվականի խորհրդային ֆիլմ, որ նկարահանվել է ռեժիսոր Վլադիմիր Պետրովի կողմից «Մոսֆիլմ» կինոստուդիայում։
Սյուժե
Տոնյան՝ հայտնի ֆուտբոլիստ Վիտալի Գրինկոյի քույրը, հոգնելով եղբոր հայտնիությունից, կատակով սպառնում է փոխել ազգանունը՝ վերցնելով առաջին պատահածը, օրինակ՝ Վետլուգինա։ Եվ հենց այդ ժամանակ փորձի փոխանակման համար Մոսկվայի ստախանովյան դպրոց է գալիս ուրալցի երիտասարդ խառատ և գործարանի լավագույն ֆուտբոլիստներից մեկը՝ Նիկոլայ Վետլուգինը։
Դերերում
Ֆիլմում նկարահանվել են 1950-ական թվականների խորհրդային հայտնի ֆուտբոլիստներ.
Տիտրերում նշված չեն.
Արտաքին հղումներ
Կատեգորիա:Խորհրդային սև-սպիտակ ֆիլմեր Կատեգորիա:Ֆիլմեր ֆուտբոլի մասին Կատեգորիա:«Մոսֆիլմ» ստուդիայի ֆիլմեր Կատեգորիա:1951 ֆիլմեր Կատեգորիա:Խորհրդային կինոկատակերգություններ Կատեգորիա:Ռուսերեն ֆիլմեր
Էրբիում
Էրբիում ՝ քիմիական տարր է, որի նշանն է Er, պարբերական համակարգի 3-րդ խմբի քիմիական տարր։ Լանթանիդ է, կարգահամարը՝ 68, ատոմական զանգվածը՝ 167,26:
Պատմություն
Հայտնաբերել է շվեդ գիտնական Կ. Մոսանդերը 1843 թվականին : Էրբիումի հանքանյութը հայտնաբերվել Իտտեբյու գյուղի մոտ։
Անվանում
Քիմիական տարրերի հետևյալ շարքը՝ տերբիում, իտերբիում, իտրիում, իրենց անվանումը ստացել են Իտերբիում գյուղի պատվին, որը գտնվում է Ստոկհոլմի կղզեխմբում։
Բնության մեջ
Էրբիումը երկրի ընդերքում՝ 3,3 գ/տ է, պարունակությունը օվկիանոսների ջրում ՝2,4·10−6 :
Հանքավայրեր
Էրբիումը մտնում է լանթանիդների կազմի մեջ, որոնք շատ հազվադեպ են հանդիպում։ Լանթանիդները հանդիպում են ԱՄՆ-ում, Ղազախստանում, Ռուսաստանում, Ուկրաինայում, Ավստրալիայում, Բրազիլիայում, Հնդկաստանում, Սկանդինավիայում։
Ստացում
Մետաղական էրբիումը ստանում են էրբիումի քլորիդի ErCl3 (կամ ֆտորիդի՝ ErF3) հալույթի էլեկտրոլիզով, ինչպես նաև կալցիումի աղերի ջերմային վերականգնումով։
Հատկություններ
Էրբիումը սպիտակ-արծաթավուն, փափուկ մետաղ է, միացություններում՝ եռարժեք։ Էրբիումի խտությունը՝ 9050 կգ/մ3, հալման ջերմաստիճանը՝ 1497 °C, եռմանը՝ 2900 °C: f-տարր է, ատոմի արտաքին էլեկտրոնային թաղանթի կառուցվածքը՝ 4f12 6s2:
Քիմիապես ակտիվ տարր է՝ վերականգնիչ հատկություններով։ Էրբիումը միացություններ է ածխածնի, թթվածնի, ազոտի, ջրածնի ն այլ տարրերի հետ։ Տաք ջրից և թթուներից դուրս է մղում ջրածին, հիմքերի հետ չի փոխազդում։
Իզոտոպներ
Բնական էրբիումը բաղկացած է 6 կայուն իզոտոպներից՝ 162Er, 164Er, 166Er, 167Er, 168Er և 170Er: Արհեստական իզոտոպներից արժեքավոր է 169Er (T1/2 = 9,4 օր)։ Էրբիումը կազմում է երկրակեղևի 3,3•10−4 %-ը (ըստ զանգվածի)։
Կիրառություն
Էրբիումի օքսիդը հիմնականում կիրառում են ատոմային տեխնիկայում։ Ինչպես, օրինակ էրբիումի օքսիդի խառնուրդը և ուրանի օքսիդը զգալիորեն բարելավել են բարձր հզորությամբ ռեակտորների աշխատանքը։
Էրբիումի օքսիդի բյուրեղները օգտագործում են որպես բարձր էֆեկտիվ լազերային նյութեր։
Օգտագործվում է որպես կատալիզատոր, իսկ նրա միացությունները՝ ներկերի, դեղանյութերի և ապակու արտադրության մեջ։
Արտաքին հղումներ
Կատեգորիա:Լանթանոիդներ Կատեգորիա:Էրբիում
Գլեբ Անֆիլով
Գլեբ Անֆիլով (Глеб Иосафович Анфилов, ), ռուս պոետ։
Կենսագրություն
Գլեբ Անֆիլովը ծնվել է Լեհաստանում` գնդապետի ընտանիքում։ 1906 թվականին գերազանցությամբ ավարտել է Վորոնեժի կադետական կորպուսը, այնուհետև Մոսկվայի Ալեքսանդրովսկի ռազմական ուսումնարանը և ստացել ինժեներական զորքերի պահեստազորի պոդպորուչիկի կոչում։ 1909-1913 թվականներին սովորել է Մոսկվայի համալսարանի իրավաբանական ֆակուլտետում, ավարտել է այն առաջին աստիճանի դիպլոմով և ոսկե մեդալով։ Ուսանողական տարիներին աշխատել է կոոպերացիայում։
1914-1916 թվականներին, որպես սակրավորական գումարտակի պորուչիկ, մասնակցել է Առաջին համաշխարհային պատերազմին, պարգևատրվել է Սուրբ Ստանիսլավի և սուրբ Աննայի շքանշաններով։ 1918 թվականին Խարկովում աշխատել է կոոպերացիայում ։ 1920-1921 թվականներին Կարմիր բանակի կազմում, որպես կամավորական մարտնչել է Ուկրաինայում և Կովկասյան ռազմաճակատում։ Այնուհետև աշխատել է Մոսկվայում, Ցենտրոսոյուզում, զբաղվել է գրահրատարակչությամբ։ 1927 թվականի ամռանը ձերբակալվել է և 3 տարով աքսորվել Հյուսիսային երկրամաս, Ն. Նակորյակովի միջնորդության շնորհիվ աքսորումը կասեցվել է ։ Ավելի ուշ աշխատել է Արտաքին առևտրի ժողկոմում, Ժողկոմխորհի հրատարակչության գործերով կոմիտեում, Կուսակցական հրատարակչությունում։ 1935 թվականի փետրվարի 21-ին Մոսկվայում կալանավորվել է, Հատուկ խորհրդի կողմից դատապարտվել 5 տարվա աքսորի, էտապային կարգով ուղարկվել Անդրբայկալ, Բամլագի Քսենևսկ կայարան։ Աքսորավայրում աշխատել է շինարարության պլանավորող-տնտեսագետ, եղել է ճամբարային ամսագրի խմբագիր, գրել բանաստեղծություններ։ Ավելի ուշ տեղափոխվել է ընդհանուր աշխատանքների։ Պաշտոնական տվյալներով մահացել է աքսորում 1938 թվականի հունիսի 21-ին, մահվան հանգամանքները և տեղը անհայտ են։ 1957 թվականին հետմահու արդարացվել է։
Գործունեություն
Բանաստեղծություններ սկսել է գրել մանկուց, «Տինոս» բանաստեղծության համար 1914 թվականին Նադսոնի անվան մրցույթում ստացել է առաջին մրցանակ։ Մի շարք բանաստեղծություններ տպագրվել են «Սովրեմեննիկ» ամսագրում (1915)։ Հոկտեմբերյան հեղափոխությունից հետո նրա բանաստեղծությունները չեն տպագրվել, ձերբակալման ժամանակ առգրավված բանաստեղծությունների երկու հաստ տետրերից մեկը հետագայում անհետացել է։
Երկեր
Գրահրատարակչություն
Կոստաս Վառնալիս
Կոստաս Վառնալիս, հույն գրող, հասարակական գործիչ։
Նկարագիրը
Բանաստեղծությունների առաջին ժողովածուն («Հարյուրերորդը») տպագրվել է 1905 թվականին։ Սոցիալ-հեղափոխական թեմատիկան է իշխում «Լույս, որ այրում է» (1922), «Պաշարված ստրուկներ» (1927) բանաստեղծությունների ժողովածուներում։ Գրել է երգիծական պամֆլետվիպակներ («Աոկրատեսի ճշմարիտ պաշտպանականը», 1931, հայկական հրատարակչություն 1963, «Պենելոպեի օրագիրը», 1947), քաղաքական թեմայով ֆելիետոններ («Դիկտատորներ», ժողովրդական)։ Վառնալիսի «Աոլոմոսն առանց մետաֆիզիկայի» (1925) ակնարկները, «իսկական,կենդանի մարդիկ» (1939) գրական դիմանկարները, «Դեղագիտություն-քննադատություն» (1958) հոդվածների ժողովածուն սկզբնավորել են մատերիալիստ, գեղագիտությունը Հունաստանում։ Դեմոկրատական հայացքների համար հետապնդվել է «ժողովուրդների միջև խաղաղության ամրապնդման համար» միջազգային լենինյան մրցանակ (1958)։
Ծանոթագրություններ
Կատեգորիա:Հույն գրողներ Կատեգորիա:Աթենքի համալսարանի շրջանավարտներ Կատեգորիա:20-րդ դարի բանաստեղծներ Կատեգորիա:Աթենքում թաղվածներ Կատեգորիա:Հույն հասարակական գործիչներ Կատեգորիա:Հույն լրագրողներ Կատեգորիա:Հույն թարգմանիչներ Կատեգորիա:Հույն դրամատուրգներ Կատեգորիա:Արձակագիրներ Կատեգորիա:Բանաստեղծներ այբբենական կարգով
Լիցք (այլ կիրառումներ)
Լիցքը ֆիզիկայում՝
Աղմուկ ականջներում
Աղմուկ ականջներում ՝ տինիտուս (լատ.՝ Tinnitus), աղմուկի կամ խշշոցի զգացում ականջներում բացարձակ լռության պայմաններում ։ Հաճախ այն լինում է զնգոցի նման, սակայն կարող է լսվել նաև որպես չխկոց, ֆշշոց, երբեմն ոչ հստակ աղմուկի կամ երաժշտության նման ։ Աղմուկը կարող է նկարագրվել որպես կոպիտ կամ մեղմ, լինել բարձր և ցածր տոնայնության, լինել միակողմանի կամ երկկողմանի ։ Հաճախ այն առաջանում է աստիճանաբար, ժամանակի ընթացքում դառնալով ավելի արտահայտված ։ Որոշ մարդկանց մոտ տինիտուսը պատճառ է դառնում դեպրեսիայի, տագնապի և խանգարում մտավոր աշխատանքին ։
Տինիտուսը ոչ թե հիվանդություն է, այլ ախտանիշ, որը կարող է պայմանավորված լինել բազմաթիվ պատճառներով ։ Ամենահաճախ հանդիպող պատճառն է խիստ բարձր աղմուկով հարուցված խլությունը ։ Այլ պատճառները ներառում են ականջի ինֆեկցիան, սիրտ-անոթային հիվանդությունները, Մենյերի հիվանդությունը, գլխուղեղի ուռուցքը, հոգեբանական սթրեսը, որոշ դեղորայքներ, նախկինում տարած գանգուղեղային վնասվածքը, ականջի ծծմբախցանը ։ Այն ավելի տարածված է դեպրեսիա ունեցող անձանց շրջանում ։
Ախտորոշումը դրվում է հիվանդի նկարագրության հիման վրա ։ Հատուկ հարցաշարերի միջոցով պարզվում է թե աղմուկը որքան է խանգարում անձին ։ Ախտորոշմանը օգնում է լսագրությունը և նյարդաբանական հետազոտությունը ։ Հետազոտության դեպքում խնդիրներ հայտնաբերելու դեպքում կատարվում է գլխուղեղի մագնիսառեզոնանսային շերտագրություն ։ Երբ աղմուկը համապատասխանում է սրտի ռիթմին, ապա նշանակվում են հավելյալ հետազոտություններ ։ Հազվադեպ ստետոսկոպի միջոցով հնարավոր է լինում լսել աղմուկը, այդ դեպքում այն կոչվում է օբյեկտիվ (իրական, գոյություն ունեցող) տինիտուս ։ Սպոնտան օտոաուստիկ ձայնը նույնպես կարող է պատճառ դառնալ տինիտուսի ։
Կանխարգելումը կատարվում է խիստ բարձր ձայներից խուսափելով ։ Եթե աղմուկը երկրորդային է և հնարավոր է լինում բուժել պատճառը, այդ դեպքերում հաճախ աղմուկը անհետանում է ։ Այլ դեպքերում բուժումը ներառում է հոգեթերապիան ։ Լսողական որոշ սարքավորումներ նույնպես կարող են արդյունավետ լինել ։ 2013 թվականի դրությամբ արդյունավետ դեղամիջոց հայտնաբերված չէ ։ Տինիտուսը բավականին տարածված է, այն հանդիպում է 15-20% հաճախականությամբ ։ Դեպքերի մեծամասնությունում այն տանելի է և չի խանգարում առօրյա կյանքին, միայն 1-2% դեպքերում այն ունի նշանակալի ազդեցություն կյանքի որակի վրա ։
Նշաններ և ախտանիշներ
Տինիտուսը կարող է լինել միակողմանի կամ երկկողմանի, երբեմն այն լսվում է այնպես, կարծես աղմուկը գալիս է գլխից։ Աղմուկը հաճախ նկարագրվում է որպես զնգոց, ավելի հազվադեպ խշշոց, նվվոց, էլեկտրական հոսանքի բզզոց, ֆշշոց, չխկոց կարող է լինել կանոնավոր ցածր տոնայնությամբ աղմուկի ձևով, նաև աղմուկ, որը հիշեցնում է մարդու ձայն կամ երաժշտություն ։ Երբեմն ձայնը կարող է լինել շառաչող՝ հիշեցնելով ծովի ալիքների ձայնը։ Աղմուկը լինում է պարբերաբար կրկնվող կամ մշտական, վերջինս առավել դժվար տանելի է և առավել անհանգստացնող։ Որոշ անձանց մոտ աղմուկի ուժգնությունը կարող է փոփոխվել ուսերի, գլխի, լեզվի, ստորին ծնոտի կամ աչքերի շարժման զուգահեռ ։ Տինիտուս ունեցող անձանց մեծամասնությունը ունի լսողության այս կամ այն աստիճանի նվազում ։
Աղմուկի ուժգնությունը տարբեր է, այն կարող է լինել շատ թույլ՝ այսպես կոչված «ֆոնային աղմուկ»-ի ձևով, և ընդհակառակը լինել շատ ավելի ուժեղ, քան արտաքին աշխարհից եկող ձայնը։ Ականջներում աղմուկի հատուկ տեսակը՝ բաբախող աղմուկը, որը համապատասխանում է անոթազարկին կամ մկանների կծկմանը՝ պայմանավորված է դեմքի և պարանոցի արյունահոսքով կամ ականջի մոտ գտնվող մկանների կծկմամբ ։
Ընթացք
Բազմաթիվ հետազոտություններ փաստում են, որ ականջներում աղմուկի հաճախականությունը մեծանում է տարիքին համապատասխան, ամենահաճախը հանդիպելով ծերունական հասակում, սակայն միևնույն ժամանակ հիվանդության ընթացքին զուգահեռ այն դառնում է նվազ արտահայտված և քիչ անհանգստացնող ։
Հոգեբանական
Մշտական աղմուկը կարող է պատճառ դառնալ տագնապի և դեպրեսիայի ։ Աղմուկի ազդեցությունը կյանքի որակի վրա կախված է ոչ այնքան աղմուկի ուժգնությունից, այլ հոգեբանական վիճակից  ։ Հոգեբանական խնդիրները ինչպիսիք են տագնապը, դեպրեսիան, քնի խանգարումները և ցրվածությունը, բավականին հաճախ են հանդիպում այն անձանց շրջանում, ովքեր ունեն տինիտուս, որը դժվար տանելի է ։ Տինիտուս ունեցող անձանց 45%-ը կյանքի ընթացքում ունենում է տագնապային խանգարումներ ։
Հոգեբանական բազմաթիվ հետազոտություններ ուսումնասիրել են տինիտուսի դիսթրես պատասխանը, հասկանալու համար տինիտուսի ծանրության աստիճանը  ։ Այսպես, տինիտուսը կապված է բացասական հույզերի հետ ինչպիսիք են՝ վախը և տագնապը։ Այն ակտիվացնում է լիմբիկ համակարգը և վեգետատիվ նյարդային համակարգը, որն էլ իր հերթին աղմուկը դարձնում է ավելի ընկալելի և արտահայտված ։
Պատճառագիտություն
Գոյություն ունի տինիտուսի երկու տեսակ՝ սուբյեկտիվ և օբյեկտիվ ։ Աղմուկը ավելի հաճախ սուբյեկտիվ է, որը նշանակում է, որ այդ աղմուկը արտաքինից հնարավոր չէ լսել որևէ տարբերակով ։ Սուբյեկտիվ աղմուկը անվանում են նաև «աուրիում», «ոչ լսողական» կամ «ոչ վիբրացիոն»։ Հազվադեպ հնարավոր է լինում ստետոսկոպի միջոցով արտաքինից լսել այդ աղմուկը կամ չափել այն օտոաուստիկ էմիսիոն մեթոդով, այդ դեպքերում աղմուկը համարվում է օբյեկտիվ, որը նաև կոչում են «կեղծ տինիտուս» կամ «վիբրացիոն» ։
Սուբյեկտիվ տինիտուս
Սուբյեկտիվ տինիտուսը առավել հաճախ հանդիպող տարբերակն է։ Այն կարող է պայմանավորված լինել բազմաթիվ պատճառներով, սակայն գլխավոր պատճառը լսողության կորուստ է ։ Երբ տինիտուսը պայմանավորված է ներքին ականջի կամ լսողական նյարդի ախտահարմամբ, այն անվանում են օտիկ։ Այս ախտահարումները կարող են պայմանավորված լինել դեղերով և վարակներով ։ Հաճախ հանդիպող պատճառներից է գերբարձր ձայնը, որը վնասում է ներքին ականջի մազմզուկավոր բջիջները։
Երբ տինիտուսը պայմանավորված չէ ներքին ականջի կամ լսողական նյարդի ախտահարմամբ այն անվանում են ոչ օտիկ։ Դեպքերի շուրջ 30%-ում տինիտուսը գտնվում է մարմնազգայական համակարգին վերահսկողության ներքո, օրինակ՝ մարդիկ կարողանում են փոխել աղմուկի ուժգնությունը շարժելով գլուխը, պարանոցը և դեմքը, այս դեպքում տինիտուսը կոչվում է մարմնական կամ պարանոցագլխային, քանի որ այս դեպքում միայն գլխի և պարանոցի շարժումներ ունի նշանակություն ։
Լսողության կորուստ
Տինիտուսի ամենահաճախ հանդիպող պատճառն է գերբարձր ձայնով հարուցված խլությունը։ Այդպիսի լսողական կորուստը կարող է լինել թաքնված, ինչը նշանակում է, որ լսագրության արդյունքները կարող են լինել նորմալ ։ Խլությունը կարող է լինել տարբեր պատճառներից, սակայն տինիտուսի դեպքում այն հիմնականում պայմանավորված է ականջի խխունջի վնասմամբ ։
Օտոտոկսիկ որոշ դեղեր կարող են առաջացնել տինիտուս, քանի որ նրանք առաջացնում են լսողության կորուստ, այս դեղերի ընդունման դեպքում հաճախ գերբարձր ձայնով պայմանավորված լսողության կորուստը դառնում է ավելի հավանական։ Որոշ դեպերում հնարավոր է լսողության կորուստ նույնիսկ այն դեպքերում, երբ դեղերի դեղաչափը չի համարվում օտոտոքսիկ ։ Հաստատված են ավելի քան 260 դեղեր, որոնք կարող են առաջացնել տինիտուս ։ Այնուամենայնիվ դեպքերի մեծամասնությունում տինիտուսի պատճառը չի հաջողվում պարզել ։
Տինիտուս կարող է առաջանալ բենզոդիազեպինների հանման համախտանիշի հետևանքով։ Երբեմն, այն կարող է լինել բենզոդիազեպիների հանման համախտանիշի երկարատև նշաններից և կարող է տևել ամիսներ ։ Բուպրոպիոնը նույնպես կարող է առաջացնել տինիտուս ։
Գործոններ
Գործոնները որոնք կապված են տինիտուսի հետ ներառում են ՝
Օբյեկտիվ տինիտուս
Օբյեկտիվ տինիտուսի դեպքում աղմուկը հնարավոր է լինում լսել այլ մարդու կողմից կամ չափել օտոաուստիկ էմիսիոն մեթոդով, այն, երբեմն, պայմանավորված է լինում առանձին մկանի կամ մկանախմբերի ակամա կծկմամբ(միոկլոնուս) կամ անոթային գործոններով։ Տինիտուսի պատճառ կարող է հանդիսանալ սպոնտան օտոաուստիկ ձայնը, որը իրենից ներկայացնում է ցածր տոնայնությամբ և բարձր հաճախականությամբ ձայն, որը առաջանում է ներքին ականջում, այն հնարավոր է լսել հատուկ գերզգայուն բարձրախոսի միջոցով ։
Հայտնաբերված սպոնտան օտոաուստիկ ձայնի և տինիտուսի կապը կազմում է 8%, մինչդեռ տինիտուսի բոլոր դեպքերի միայն 4% է պայմանավորված սպոնտան օտոաուստիկ ձայնով ։
Բաբախող տինիտուս
Երբեմն ականջներում աղմուկի ձայնը համապատասխանում է անոթազարկին, այդ դեպքում այն անվանում են բաբախող տինիտուս կամ անոթային տինիտուս ։ Բաբախող տինիտուսը իր բնույթով սովորաբար օբյեկտիվ է, այն սովորաբար պայմանավորված է արյան հոսքի փոփոխությամբ, ինչպես օրինակ աթերոսկլերոզի հետևանքով արյան հոսքի տուրբուլենտության մեծացմամբ, որի հետևանքով հնարավոր է դառնում լսել սեփական անոթազարկը, սակայն բացառված չէ նաև սուբյեկտիվ տարբերակը, որը լինում է լսողական համակարգի գերզգայնության պատճառով ։ Հազվադեպ բաբախող տինիտուսը կարող է վկայել կյանքին վտանգ սպառնացող որոշ վիճակների մասին, ինչպիսիք են՝ քնային զարկերակի անևրիզմայի կամ շերտազատման մասին ։ Բաբախող տինիտուսը կարող է վկայել վասկուլիտի՝ մասնավորապես հսկա բջջային վասկուլիտի մասին ։ Բաբախող տինիտուսը երբեմն հանդիպում է իդիոպաթիկ ներգանգային հիպերտենզիայի մասին։ Բաբախող տինիտուս կարող է լինել ներգանգային անոթների անոմալիաների ախտանիշ ։
Ախտաֆիզոլոգիա
Օբյեկտիվ տինիտուսի պատճառը հաճախ մնում է անբացատրելի։ Հայտնի է, որ ներքին ականջի ուղղակի վնասվածքը կարող է պատճառ դառնալ տինիտուսի, հավանական այլ ակնհայտ պատճառների (օրինակ՝ քունքա-ծնոտային հոդի դիսֆունկցիան)  մեխանիզմը դժվար է բացատրել։
Ախտորոշում
Ախտորոշումը դրվում է հիվանդության պատմության, գլխի, պարանոցի և նյարդաբանական հետազոտության հիման վրա։ Հաճախ կատարվում է լսագրություն, իսկ անհրաժեշտության դեպքում նաև ճառագայթային ախտորոշում և էլեկտրոնիստագմոգրաֆիա։
Տինիտուսի գնահատումը կատարվում է լսաչափման միջոցով, որով գնահատվում է աղմուկի բարձրությունը և բնույթը։ Հաշվի է առնվում այլ ուղեկցող հիվանդությունները ինչպես օրինակ դեպրեսիան, տագնապը, սթրեսը որոնք կապված են տինիտուսի ծանրության աստիճանի հետ։
Քրոնիկ տինիտուսը ի տարբերություն առողջ ականջներում անցողիկ աղմուկի բնորոշվում է ականջներում աղմուկով որի տևողությունը գերազանցում է 5 րոպեն և այն լինում է շաբաթը երկու և ավելի անգամ։ Այնուամենայնիվ հիվանդների ճնշող մեծամասնությունը աղմուկ ունենում շատ ավելի անգամներ, հաճախ այն կարող է լինել շարունակական, դառնալով արտահայտված հատկապես գիշերը՝ այլ աղմուկների բացառության պայմաններում։
Աուդիոլոգիա
Քանի որ տինիտուս ունեցող անձինք հաճախ ունենում են խլություն, պարզ տոնային աուդիգրամմայի միջոցով հնարավոր է լինում պարզել տինիտուսի պատճառը, սակայն պետք է հաշվի առնել, որ հնարավոր է տինիտուսի առկայություն առանց խլության։ Աուդիոգրամը կարող է հեշտացնել լսողական սարքի տեղադրումը այն դեպքերում, երբ լսողության թուլությունը բավականին արտահայտված է։ Տինիտուսի մակարդակը հաճախ համապատասխանում է լսողության կորստին։
Հոգեակուստիկա
Տինիտուսի որակավորումը ներառում է մի քանի ակուստիկ պարամետրերի չափում, միատոն աղմուկի դեպքում այն ներառում է ձայնի հաճախականության որոշում, իսկ այն դեպքում երբ հաճախականությունը տատանվում է նեղ սահմաններում որոշվում է ինչպես հաճախականությունը  այնպես էլ թողունակությունը, չափվում է ձայնի բարձրությունը տարբեր հաճախականության պայմաններում արտահայտված դեցիբելներով ։ Դեպքերի մեծամասնությունում հաճախականությունը կազմում է 5-10Հց, իսկ բարձրությունը 5-15 դեցիբել ։
Մեկ այլ կարևոր չափանիշ է մնացորդային արգելափակումը, որը բնութագրվում է աղմուկի ժամանակավոր նվազեցում կամ անհետացումը լսողական հատուկ սարքավորում տեղադրելուց հետո։ Այն շատ կարևոր չափանիշ է որի շնորհիվ հնարավոր է դառնում կանխատեսել սարքի միջոցով բուժման արդյունավետություն ։
Տինիտուսը հաճախ ուղեկցվում է հիպերակուսիսով ։ Մեկ այլ պարմետրի միջոցով հնարավոր է չափել աղմուկով հարուցված դիսկոնֆորտի աստիճանը արտահայտված դեցիբելներով, այն իրենից ներկայացնում է որոշակի հաճախականության ձայնի պայմաններում սուր դիսկոնֆոտի առաջացման գնահատման համակարգ։ Այն որոշում է դինամիկ մի միջակայք, որը որոշում է լսողության շեմը և ձայնի բարձրության այն մակարդակը երբ այն առաջացնում է անհանգստություն։ Առանձին հաճախականությունների դեպքում սեղմված դինամիկ միջակայքի առկայությունը կապված է սուբյեկտիվ տինիտուսի հետ։ Նորմայում լսողական շեմքը կազմում է 0-20 դեցիբել։ Նորմայում ձայնը սկսում է անհագստություն պատճառել 85-90+ դեցիբելի պայմաններում, որոշ հեղինակներ նշում են 100 դեցիբելի մասին։ Եթե դինամիկ միջակայքը 55 դեցիբելից պակաս է, ապա այն խոսում է հիպերակուսիսի մասին  ։
Ծանրություն
Տինիտուսը գնահատվում է «շատ թեթևից» մինչև «աղետալի» հաշվի առնելով այն հանգամանքը թե աղմուկը որքանով է անդրադառնում առօրյա գործունեության, քնի և կյանքի որակի վրա ։ 2015 թվականին մի տղամարդ ով ուներ տինիտուսի «ծայրահեղ» տեսակը, ինքնասպան եղավ այն բանից հետո երբ բժիշկները նրան հայտնեցին հիվանդության անբուժելիության մասին ։
Բաբախող տինիտուս
Եթե ֆիզիկալ հետազոտությամբ հայտնաբերվում է բաբախող աղմուկ, ապա առաջանում է ներգանգային դոպլեր հետազոտության և մագնիսառեզոնանսային շերտագրության կատարելու անհրաժեշտություն  ։
Տարբերակիչ ախտորոշում
Հարկավոր է բացառել աղմուկի այլ հնարավոր աղբյուրները որոնք կապված են տինիտուսի հետ։ Օրինակ բարձր հաճախականության ձայնի աղբյուր կարող է լինել էլեկտրոմագնիսական դաշտը, որը բավականին տարածված է ժամանակակից աշխարհում պայմանավորված, ժամանակակից էլեկտրական լարերով և սարքավորումներով։ Բավականին տարածված և սխալ ախտորոշումների պատճառ դարձող բարձր հաճախականության ձայնի աղբյուր է ռադիո հաճախական ձայնը, որը իր բնույթով բավականին նման է տինիտուսի ժամանակ նկարագրվող աղմուկին ։
Կանխարգելում
Որոշ դեղորայքներ ունեն օտոտոքսիկ ազդեցություն, և երկարատև կիրառման դեպքում ունենում են կուտակային էֆֆեկտ, որի արդյունքում մեծացնում են լսողական համկարգի վնասման հավանականությունը բարձր ձայնից։ Եթե անհրաժեշտ է նշանակել օտոտոքսիկ դեղորայք, ապա բժշկի կողմից պետք է կատարվի դեղաչափի և կիրառման տևողության անհատականացում, հետագա վնասումից խուսափելու համար ։
Վարում
Եթե հաջողվում է հայտնաբերել պատճառը, ապա պատճառի բուժումը կարող է բերել լավացման ։ Մնացած դեպքերում առաջնային տինիտուսի բուժումը ներառում է խոսքային թերապիան, ձայնային թերապիան և լսողական սարքավորումները։ Տինիտուսի բուժման արդյունավետ դեղորայքը դեռևս հայտնաբերված չէ ։
Դեղորայք
2014 թվականի դրությամբ դեռևս բացակայում է արդյունավետ դեղորայք իդիոպաթիկ տինիտուսի բուժման համար ։ Հակադեպրեսանտների և ակամպրոսատի արդյունավետության մասին տվյալները բացակաում են ։ Նախմական տվյալների համաձայն բենզոդիազեպիները ունեն որոշակի արդյունավետություն, սակայն նրա կիրառման համար դեռևս բավարար հետազոտություներ չկան ։ Մելատոնինի արդյունավետությունը 2015 թվականի դրությամբ մնում է անորոշ ։ Հակացնցումային դեղորայքի արդյունավետությունը նույնպես ապացուցված չէ ։ Ներքին ականջում ստերոիդների ներարկումը անարդյունավետ է  ։ Բացակայում են ապացուցողական տվյալներ բետահիստինի արդյունավետության մասին ։
Նկարագրված են հազվադեպ հանդիպող դեպքեր, տինիտուս պայմանավորված քիմքի առաջնային դողով, որը բուժվել է բոտուլոտոքսինի միջոցով ։
Որոշ երկրներում կիրառվում է կարովերինը, սակայն արդյունավետության մասին տվյալները բացակայում են ։
Այլ
Ձայնային թերապիան, լսողական սարքավորումները և տինիտուսի քողարկիչները նպաստում են որոշակի հաճախականությունների անտեսմանը գլխուղեղի մակարդակում ։ Այս մեթոդները քիչ արդյունավետ են, սակայն չունեն կողմնակի ազդեցություններ։ Նախնական տվյալներով տինիտուսի ռետրեյնիգային թերապիան ունի որաշակի արդյունավետություն ։ Ներգանգային մագնիսական խթանումը նույնպես ունի որոշակի արդյունավետություն, սակայն այն խորհուրդ չի տրվում ։
Այլընտրանքային բուժում
Գինկգո երկբլթակը արդյունավետ չէ ։ ԱՄՆ-ի Քիթկոկորդականջաբանության ակադեմիան խորհուրդ չի տալիս տինիտուսի ախտանիշները նվազեցնելու նպատկով կիրառել մելատոնին կամ ցինկի պատրաստուկներ ։ 2016 թվականին Կոհրենյան պարբերականում լույս տեսաց հոդվածով խորհորդ չի տրվում ցինկի կիրառումը ։
Կանխատեսում
Չնայած արդյունավետ բուժման բացակայությանը, տինիտուս ունեցող անձանց մեծամասնությունը ժամանակի ընթացքում ընտելանում է աղմուկի առկայությանը, ավելի հազվադեպ դեպքերում այն մնում է որպես բավականին արտահայտված խնդիր ։
Մեծահասակներ
Մեծահասակների մոտ տինիտուսը հանդիպում է 10-15% հաճախականությամբ ։ Հյուսիսային Ամերիկայում 55 տարեկանից բարձր տարիքի անձանց ամեն երրորդը ունի տինիտուս ։ Մեծահասակների ամեն երրորդը կյանքի ընթացքում ունենում է տինիտուս, սակայն միայն 10-15% դեպքերում է այն այնքան արտահայտված որ մարդիկ դիմում են բժշկի ։
Երեխաներ
Տինիտուսը համարվում է «մեծահասկների հիվանդություն», որի հետևանքով այն հաճախ անտեսվում է երեխաների մոտ։ Խլություն ունեցող երեխանիերի մոտ տինիտուսը հաճախ է հանդիպում, սակայն երեխաները ավելի հազվադեպ են գանգատվում աղմուկից ։ Երեխաները հազվադեպ են մշտապես գանգատվում ականջներում աղմուկից, որի հետևանքով նրանց գանգատները լուրջ չեն ընդունվում ։ Այն երեխաները ովքեր մշտապես գանգատվում են տինիտուսից ունեն մեծ հավանականություն ունենալու օտոլոգիական և նյարդաբանական խնդիրների ինչպես օրինակ՝ միգրեն, Մենյերի հիվանդություն, միջին ականջի քրոնիկական բորբոքում ։ Նորմալ լսողական շեմք ունեցող երեխաների մոտ նշված պաթոլոգիաները հանդիպում են 12-36% դեպքերում, խլություն ունեցող երեխաների շրջանում մինչև 66%, 3-10% այն երեխաների մոտ ովքեր նախկինում ունեցել են տինիտուս ։
Արտաքին հղումներ
Կատեգորիա:Ականջի հիվանդություններ Կատեգորիա:Ախտանիշներ
Օքիոբելո
Օքիոբելո  (Occhiobello), կոմունա Իտալիայում։ Գտնվում է Վենետո մարզում՝ Ռովիգո գավառում ։
Բնակչությունը կազմում է 10 533 մարդ, խտությունը՝ 325 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 45030, հեռախոսային կոդ՝ 0425։
Ծանոթագրություններ
Կատեգորիա:Իտալիայի բնակավայրեր
1915 թվականի հայկական ողբերգությունը
1915 թվականի հայկական ողբերգությունը, ֆրանսիացի իրավաբան Ժորժ դե Մալեվիլի գիրքը (George de Maleville), որն աջակցում էր հայոց ցեղասպանության ժխտմանը։ Ռուսերենով հրատարակվել է 1990 թվականին Բաքվում։
Քննադատություն
Բելգիացի քաղաքագետ և հետազոտող Ալեն Դեսթեքսհեն «Ռուանդան և Հայոց ցեղասպանությունը քսաներորդ դարում» գրքում բերում է Մալեվիլին որպես օրինակ ցեղասպանությունը մերժելու և ժխտման մեթոդներ առաջարկելու, որում «մեղավորության հարցը թաքնված էր «մեղմացուցիչ հանգամանքների» պաշտպանական դիմակի ներքո, որը վերացնում է պատասխանատվությունը բոլոր այդ հանցագործություններին»։ Նրա հաղորդմամբ՝ «փաստերի այս շրջումով, այնպիսի տպավորություն է ստեղծվում, որ հայերը ինքնասպան են եղել, իսկ երիտասարդ թուրքերը մեղավոր էին միայն հեռատեսության պակասի համար»։ Դեսթեքսհեի խոսքերով, «նման տրամաբանություն մեզ ցնցում է երբ օգտագործվում է  հրեաների ցեղասպանության առթիվ, բայց բավարար չափով չենք ճանաչում այն ժամանակակից հակամարտությունների նկարագրության սովորական օգտագործումների դեպքում, ինչպես Ռուանդայում և Բոսնիայում»
Աղբյուրներ
Կատեգորիա:Հայոց ցեղասպանությունը ժխտողներ Կատեգորիա:Պատմության խեղաթյուրումն Ադրբեջանում Կատեգորիա:1988 գրքեր
Կելեստինոս II (հակապապ)
Կելեստինոս II  (, ավազանի անունը՝ Տեոբալդո Բուկկապեկկի, ), Հռոմի Կաթոլիկ եկեղեցու հակապապ 1124 թվականի դեկտեմբերի 16-ին (մեկ օրվա ընթացքում) ։ Չնայած նրան որ համարվել է օրինական պապ, սակայն եղել է Ոնորիոս II պապի հակառակորդը։
Նա դարձել է Կարդինալ քահանա Պասքալիս II-ի կողմից։ Որպես պապ ընտրվել է խճճված ու քաոսային ընտրություններում, որտեղ Տեոբալդոյին ու մեկ այլ կարդինալի՝ Սաքսոյին աջակցում էր Պիերլեոնի ընտանիքը։ Կելեստինոսի ձեռնադրման ժամանակ Ռոբերտ Ֆրանգիպանին մի խումբ զինվորների հետ միասին ներխուժում է եկեղեցի և պապ հռչակում Լամբերտո Կարդինալ Սկաննաբեկչիին։ Կելեստինոսի հրաժարականի արդյունքում Սկաննաբեկչին դառնում է պապ, որը կրում է Ոնորիոս II անունը։
Տիեզի
Տիեզի (Thiesi), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 3165 մարդ (2008 թվականի տվյալով), բնակչության խտությունը կազմում է 49,59 մարդ/կմ²։ Զբաղեցնում է 63,83 կմ² տարածք, փոստային ինդեքս՝ 7047, հեռախոսային կոդ՝ 079:
Կոմունայի հովանավորն է Սուրբ Վիկտորիան, ենթադրաբար Սբ. Վիկտորյա Ռոման։ Տոնը նշվում է ամեն տարի դեկտեմբերի 23-ին։
Արտաքին հղումներ
Կատեգորիա:Իտալիայի բնակավայրեր
Բաոդելյա դել Ամպուրդան
Ծանոթագրություններ
Կատեգորիա:Իսպանիայի բնակավայրեր
Թինա Ֆեյ
Էլիզաբեթ Ստամատինա (Թինա) Ֆեյ (Elizabeth Stamatina «Tina» Fey, ), ամերիկացի դերասանուհի, կատակերգու, սցենարիստ, պրոդյուսեր և գրող։ Ինը «Էմմի», երկու «Ոսկե գլոբուս» և հինգ ԱՄՆ կինոդերասանների գիլդիայի մրցանակի հաղթող ։
Կենսագրություն
Թինան 1988 թվականին ավարտել է ավագ դպրոցը, սովորելու տարիներին այցելել է դրամատիկական խմբակ, երգել է երգչախմբում, խաղացել է թենիսի թիմի համար և վարել է պատի թերթի իր սեփական սյունակը։ 1992 թվականին Ֆեյը գերազանց ավարտել է Վիրջինիայի համալսարանը՝ թատերական արվեստի բնագավառում ստանալով բակալավրի աստիճան։
Կարիերա
Թինան սովորում էր Չիկագոյի «Երկրորդ քաղաք» իմպրովիզացիոն թատերախմբի կազմում։ Երեկոյան դասընթացների համար վճարելու համար ցերեկը նա ստիպված էր աշխատել Չիկագոյի մերձակայքում գտնվող քրիստոնեական երիտասարդական ասոցիացիայի ներկայացուցչական գրասենյակներից մեկի ընդունարանում։ 2 տարի անց՝ ուսումն ավարտելուց հետո, ընդունվել է «Երկրորդ քաղաքի» կազմում, որտեղ աշխատել է 2 տարի։
1997 թվականին, «Երկրորդ քաղաքի» նախկին դերասաններից մեկի հրավերով, Թինան սկսել է NBC-ում աշխատել որպես սցենարիստ`հանրաճանաչ «Շաբաթ երեկոյան ուղիղ եթերում» կատակերգական շոուի համար և տեղափոխվել է Նյու Յորք։ 1999 թվականից Ֆեյը դարձել է գլխավոր սցենարիստ, իսկ ավելի ուշ ինքն էլ է սկսել մասնակցել նկարահանումներին։ Տեսնելով իրեն առաջին շոուի ժամանակ՝ Թինան սկսել է դիետա պահել և հրաժարվել է նկարահանվել այնքան ժամանակ, քանի դեռ չի նիհարել 10 կիլոգրամ։
2006 թվականին՝ պայմանագրի ավարտին, Թինան թողել է «Շաբաթ երեկոյան ուղիղ եթերում» շոուն իր սեփական գործի՝ «Ստուդիա 30» սիթքոմի համար, որտեղ նա սցենարի հեղինակն էր և գլխավոր դերակատարը։ Նախագծի կոմպոզիտորը նրա ամուսինը` Ջեֆ Ռիչմոնդն էր։ Շոուն ոգևորությամբ է ընդունվել հանդիսատեսի և քննադատների կողմից և թողարկվել NBC-ում յոթ եթերաշրջան։
Անձնական կյանք
2001 թվականի հունիսի 3-ից Թինան ամուսնացած է կոմպոզիտոր, դերասան և պրոդյուսեր Ջեֆ Ռիչմոնդի հետ, ում հետ նա հանդիպել է նրանց հարսանիքից 7 տարի առաջ։ Ամուսիններն ունեն երկու դուստր՝ Էլիս Զենոբիա Ռիչմոնդ (ծնվել է 10.09.2005) և Պենելոպա Աթենա Ռիչմոնդ (ծնվել է 10.08.2011) :
Արտաքին հղումներ
Կատեգորիա:Մայիսի 18 ծնունդներ Կատեգորիա:1970 ծնունդներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դերասանուհիներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կատակերգուներ Կատեգորիա:Ամերիկացի ռեժիսորներ Կատեգորիա:Ինքնակենսագիրներ Կատեգորիա:Ամերիկացի գրողներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի հեռուստապրոդյուսերներ
Ամանորը Թուրքիայում
Ամանորը Թուրքիայում կամ Յըլբաշի (Yılbaşı), Թուրքիայում բնակչության որոշ մասի կողմից ընդունվող տոներից մեկը, որն անցնում է ամեն տարվա հունվարի 1-ին։
Քանի որ Ամանորը ծագումով աշխարհիկ տոն է՝ թուրքական քաղաքացիներին չի արգելվում այն տոնել, սակայն իրենց խորհուրդ չի տրվում տոնածառ դնել կամ հրավիրել Ձմեռ Պապին։ Չնայած դրա, Ամանորի տոնածառով տոնումը Թուրքիայի բավականին տարածված է։ Առանձնապես դա վերաբերվում է խոշոր քաղաքներին երկրի արևմուտքում և հարավում՝ Ստամբուլ, Զմյուռնիա, Բուրսա, Անկարա և այլն։ Նաև թուրք հոգևոր առաջնորդները խորհուրդ չեն տալիս մուսուլմաններին խառնել Սուրբ Ծննդի խորհրդանիշերն Ամանորի խորհրդանիշերի հետ իսլամի մաքրության պահպան համար։
Կատեգորիա:Ամանորը ըստ երկրների Կատեգորիա:Թուրքիայի մշակույթ
Պերնամբուկու
Պերնամբուկու (Pernambuco), նահանգ Բրազիլիայի հյուսիս-արևմուտքում, մտնում է Հյուսիսային տարածաշրջանի մեջ։ Սահմանակից է Բրազիլիայի Սեարա և Պարաիբա նահանգների հետ հյուսիսում, Պիաուի նահանգի հետ արևմուտքում, Ալագոաս և Բահիա նահանգների հետ հարավում, ինչպես նաև արևելքից շրջապատված է Ատլանտյան օվկիանոսով ։ Վարչական կենտրոնն է Ռեսիֆի քաղաքը։
Արտաքին հղումներ
Կատեգորիա:Բրազիլիայի վարչական բաժանում Կատեգորիա:Բրազիլիայի նահանգներ
Գրիգոր VIII (հակապապ)
Գրիգոր VIII (, ավազանի անունը՝ Մորիս Բուրդին, ), Հռոմի Կաթոլիկ եկեղեցու հակապապ 1118 (մարտի 10)-1121 (ապրիլի 22) թվականներին։
Կենսագրություն
Մորիս Բուրդինը ծնվել է Ֆրանսիայի Լիմուզան երկրամասում։ Կրթություն ստացել է Կլյունի քաղաքի համանուն վանքում, Լիմոժում և Կաստիլիայում։ Եղել է սարկավագ Տոլեդոյում, և 1098 (1099) թվականին կլյունեցիները նրան երաշխավորում են որպես եպիսկոպոս Պորտուգալիայի Կոիմբրա քաղաքում։ 1111 թվականին, չորս տարի Սուրբ Երկրում ուխտագնացությունից հետո, Մորիսը դառնում է Պորտուգալիայի Բրագա քաղաքի արքեպիսկոպոս։
Նա եղել է Հենրիխ (Էնրիկե) Բուրգունդացու հավատարիմ դաշնակիցը պորտուգալական եկեղեցին վերակազմավորելու գործում։ Հենրիխը Կաստիլիայի թագավորի վասալն էր։ 1114 թվականին նա ներքաշում է Մորիսին Կաստիլիայում պապական ներկայացուցիչ Բերնարդ Տոլեդոյի հետ վեճի մեջ։ Արդյունքում Մորիսին կանչում են Հռոմ։ Նրան հաջողվում է հեղինակություն ձեռք բերել Պասքալիս II պապի մոտ, և 1116 թվականին պապը նրան որպես պատվիրակ ուղարկում է Հենրիխ V (1105–1125) գերմանացի թագավորի մոտ։ Այդժամ պապը փախչում է Հռոմից, և Մորիսն անցնում է արքայի կողմը։ Վերջինս գալիս է Հռոմ, և 1117 թվականի մարտի 23-ին Զատկի օրը Մորիսը կրկնակի թագադրում է նրան, քանի որ նախորդ թագադրումը, որն անցկացրել էր Պասքալիս II-ը, հայտարարվում է անօրինական։ Այդ մասին իմանալով՝ Պասքալիսը հեռացնում է Հենրիխ թագավորին եկեղեցուց, իսկ Մորիսին՝ ծառայությունից։
Երբ Պասքալիսը մահանում է 1118 թվականին, Հենրիխը Հռոմից վտարում է նորընտիր Գելասիոս II պապին (1118–1119), քանի որ նա հրաժարվել էր կազմակերպել կայսեր հանդիսավոր այցը։ Կարդինալների մի մասը, որոնք Հենրիխի կողմնակիցներն էին, չեղյալ են համարում Գելասիոսի ընտրությունը և Մորիսը հայտարարվում է նոր պապ։ Նա վերցնում է Գրիգոր VIII անունը։ Կապուայում ապաստանելով 1118 թվականի ապրիլի 7-ին՝ Գելասիոսը Հենրիխ V-ին և Գրիգոր VIII պապին հեռացնում է եկեղեցուց։
1119 թվականին Գելասիոս II-ի մահից հետո նոր պապ ընտրվում է Կալիստոս II-ը, և Հենրիխ V-ը ստիպված էր փոխզիջումների գնալ պապական աթոռի հետ։ Դա ավարտվում է Վորմսի համաձայնագրի ստորագրությամբ (1122 թվականի սեպտեմբերի 22)։ Գրիգոր VIII պապն այլևս արքային պետք չէր։ Երբ Կալիստոս II-ը մտնում է Հռոմ, նա հեռանում է Սուտրի։ 1121 թվականի ապրիլին ութօրյա պաշարումից հետո տեղի բնակիչները մատնում են հակապապին։ Գրիգորը ձերբակալվում է, իսկ ավելի ուշ՝ տեղափոխվում Սալերնոյի Լա Կավա եկեղեցի (La Trinità della Cava), որտեղ և 16 տարի անց՝ 1137 թվականին մահանում է։
Սիրո-ատելության հարաբերություններ
Սիրո-ատելության հարաբերություններ, միջանձնային հարաբերությունների տեսակ, որն իր մեջ է ներառում ինչպես սիրո, այդպես էլ ատելության միաժամանակյա կամ փոփոխվող զգացմունքներ; այն հիմնականում տեղի է ունենում, երբ զգացմունքները ուժեղ են լինում ։
Տերմինը հաճախակի օգտագործվում է հոգեբանության, հանրամատչելի գրականության և լրագրության մեջ։ Այն կարող է լինել անշունչ առարկաների կամ անգամ հայեցակարգերի հանդեպ այնպես, ինչպես ռոմանտիկ բնույթ կրող հարաբերությունները եղբայր-քույրերի կամ ծնողներ-երեխաների միջև ։
Հոգեբանական արմատներ
Սիրո-ատելության հարաբերությունները հղում են վաղ մանկության տարիներին զգացմունքների ամբիվալենտությանը ; նույն մարդու տարբեր էգո վիճակների հակամարտող պատասխաններին ; կամ սիրո օբյեկտի հետ եսասեր հակամարտությունների անխուսափելի գոյությանը ։
Ենթադրվում է, որ նարցիսիստները հատկապես հակված են ագրեսիվ արձագանքներին սիրո օբյեկտների նկատմամբ, հատկապես, երբ խոսքը գնում է ինքնանպատակ խնդիրների մասին ․ ծայրահեղ դեպքերում, ուրիշի գոյության նկատմամբ ատելությունը կարող է լինել միակ զգացողությունը, մինչև սերը չկոտրի այն ։
Ըստ Եյլի համալսարանի հետազոտության՝ սեր-ատելություն հարաբերությունները կարող են լինել ցածր ինքնագնահատականի արդյունքը ։
Հայտնի մարդիկ
Այս տերմինը երբեմն օգտագործվում է գրողների կողմից՝ նշելու հայտնի մարդկանց միջև հարաբերությունները, ովքեր ամուսնալուծվել են և այնուհետև վերամիավորվել (օրինակ, Էլիզաբեթ Թեյլորը և Ռիչարդ Բարթոնը կամ Էմինեմը և Քիմբերլի Սքոթը), ինչպես նաև իրենց հարաբերությունները փառքի հանդեպ ։
Զարգացում
Սիրո-ատելության հարաբերությունները կարող են զարգանալ, երբ մարդիկ լիովին կորցրել են իրենց մտերմությունը սիրո հարաբերություններում, բայց դեռևս պահպանում են որոշակի կիրք կամ գուցե որոշակի պարտավորություն միմյանց հանդեպ, նախքան ամուսնալուծության տանող սեր-ատելություն հարաբերությունները ։
Ընկերություն
Թոնի Բլեերի և Գորդոն Բրաունի քաղաքական ընկերությունն իր մեջ է ներառել սեր-ատելություն հարաբերությունների բոլոր բնութագրությունները։ Նրանց համարում էին ինչպես ընկերներ, այդպես էլ թշնամիներ ։ Զիգմունդ Ֆրոյդն ասել է իր մասին, որ «մտերիմ ընկերն ու ատելի թշնամին միշտ եղել անփոխարինելի իմ հուզական կյանքում... հաճախ... ընկերն ու թշնամին համընկել են մեկ անձի մեջ» ։
Գրականություն
Կատեգորիա:Սեր Կատեգորիա:Ատելություն Կատեգորիա:Միջանձնային հարաբերություններ Կատեգորիա:Սիրո փիլիսոփայություն Կատեգորիա:Թևավոր խոսքեր
Նենսի Աստոր
Վիկոնտեսսա Նենսի Աստոր (Nancy Witcher Astor, Viscountess Astor, ի ծնե Նենսի Լենգհորն (Nancy Langhorne, ), առաջին կինը, ով Միացյալ Թագավորության համայնքների պալատի բրիտանական խորհրդարանի ստորին պալատում նշանակվել է պատգամավոր։
Կենսագրություն
Եղել է ամերիկացի միլիոնատեր Չ. Լենգհորնի դուստրը։ Մեծ Բրիտանիա եկել է երիտասարդ տարիքում՝ առաջին ամուսնուց բաժանվելուց հետո։ Այստեղ ամուսնացել է Աստորների արդյունաբերական դինաստիայից մեդիա-նագնատ Ուիլյամ Աստորի հետ։ Իրենց գոյատևման համար նորահարուստները ձեռք են բերում Կլիվդեն հերցոգական կալվածատունը, որտեղ տրվում էր պերճաշուք ընդունելություն։ Պահպանողականները, որոնք հավաքվել էին Աստորի շուրջը, կոչվում էին «Կլիվդենի հավաքածու»։
Քաղաքական կարիերա
Լեդի Աստորը 1919 թվականին դարձել է պատգամավոր և խորհրդարանում սկսել է աշխատել 25 տարեկանից։ Նա մեծ ուշադրություն էր դարձնում կանանց սոցիալական, ընտանեկան խնդիրներին և հայտնի էր որպես ալկոհոլի հակառակորդ։ Իր առաջին ելույթի ժամանակ խորհրդարանում նա ալկոհոլին «դև» է անվանել, որը հանդիսանում է բոլոր չարիքների արմատը, իսկ 1923 թվականին ներկայացրել է օրինագիծ սպիրտային խմիչքների վաճառքի վերաբերյալ, ըստ որի դրանք պետք է միայն 18 տարեկանը լրացած անձանց հասանելի լինեն։
Ակտիվ հետաքրքրություն էր ցուցաբերում նաև համաշխարհային քաղաքականության նկատմամբ։ Սկզբում նա և իր ամուսինը աջակցում էին Միացյալ Թագավորության վարչապետ Նևիլ Չամբեռլենին և նացիստական Գերմանիայի հետ ամեն գնով խաղաղության կողմնակիցներ էին։ Ուինստոն Չերչիլի քաղաքականությանը Աստորը նույնպես չէր աջակցում։ 1945 թվականի հետպատերազմյան առաջին ընտրություններում Աստորը իր թեկնածությունը չի առաջադրել և իր կյանքի վերջին երկու տասնամյակներն անց է կացրել քաղաքականությունից դուրս։
Հայտնի արտահայտություն
Չերչիլ – Իսկ եթե ես ձեր ամուսինը լինեի, ապա կխմեի այն
(Ուինստոն Չերչիլ, 1912 թվական)
Հանդիպում Ստալինի հետ
1931 թվականին ԽՍՀՄ այցելության ժամանակ ունեցել է հանդիպում Ստալինի հետ։ Խորհուրդ տալով խորհրդային առաջնորդին պատվիրակություն ուղարկել Բրիտանիա՝ ուսումնասիրելու մանկապարտեզների սարքելու փորձը (ինչ է կատարվել), լեդի Աստորը հարցրել է ։""Ստալինը պահանջում է ասվածը փոխանցել բառացի և ասում է. «Մեր երկրում պայքար է ընթանում սահմանադրությունը խախտողների դեմ։ Աշխարհը կսկսվի, երբ խախտումները դադարեն։ Լեդի Աստորը այն եզակի մարդն էր, ով Ստալինի աչքերի մեջ նայելով, անվանել է նրան մարդասպան ։
Ծանոթագրություններ
<references group="" responsive="0">
Արտաքին հղումներ
Կատեգորիա:ԱՄՆ-ի քաղաքական գործիչներ Կատեգորիա:Ամերիկացի ֆեմինիստներ Կատեգորիա:Ամերիկացի սուֆրաժիստներ Կատեգորիա:Մեծ Բրիտանիայի կին քաղաքական գործիչներ
Վանդալներ
Վանդալներ (, Βάνδαλοι), արևելյան գերմանների ցեղախումբ։ Սկզբում բնակվել են Սկանդինավյան թերակղզում։ Մ.թ.ա. 2-րդ-1-ին դարերում վանդալները գաղթել և հաստատվել են Բալթիկ ծովի հարավային, 3-րդ դարում՝ Դանուբ գետի ափերին։ 335-ին վերաբնակվել են Պաննոնիայում։ 5-րդ դարի սկզբին ալանների հետ շարժվել են արևմուտք, մի քանի տարվա ընթացքում ամայացրել Գալլիան և 409-ին հաստատվել Իսպանիայում։ Այնուհետև ետ մղվելով դեպի թերակղզու հարավ՝ Գեյզերիխ թագավորի (428-477) գլխավորությամբ 429-ին անցել են Ջիբրալթարը, տասը տարվա ընթացքում նվաճել (ստրուկների ու կոլոնների օգնությամբ) հռոմեական Աֆրիկա պրովինցիան (439-ին գրավել են Կարթագենը) և հիմնել իրենց թագավորությունը։ Այստեղից նրանք ավերիչ հարձակումներ են գործել Արևմտյան Միջերկրածովյան կղզիների ու ափերի վրա։ 455-ին կողոպտել ու ավերել են Հռոմը։ Հյուսիսային Աֆրիկայի մի մասում վանդալները բռնագրավել են հռոմեական մագնատների հողերը։ Հարստացած ավագանու և շարքային զինվորների միջև առաջացած տարաձայնությունների հետևանքով թուլացած վանդալների թագավորությունը 533-534-ին նվաճվել է Բյուզանդիայի կողմից։ Վանդալները այնուհետև ձուլվել են տեղական բնակչությանը։
Հողազավթումներ
Վանդալները գրավում են հռոմեական ավագանու և եկեղեցու հողերն ու գույքը։ Հռոմեական հողատերերի սեփականազրկումը կատարվում է միայն արդի Թունիսի, Տրիպոլիտանայի, Լիբիայի տարածքում։
Հայզերիքի հետագա նվաճումները
Հայզերիքը գրավում է նաև Բալեարյան կղզիներ, Կորսիկան, Սարդինիան, Սիցիլիան, իսկ 455 թվականին՝ Հռոմը։ Վանդալները այնտեղ ոչնչացնում են կուլտուրայի շատ հուշարձաններ և արվեստի ստեղծագործություններ ։
Ծանոթագրություններ
Կատեգորիա:Միջնադար Կատեգորիա:Գերմանական ցեղեր
Ժամանակավոր դժվարություններ
«Ժամանակավոր դժվարություններ» («Временные трудности»), ռուսական դրամա, որը նկարահանել է Միխայիլ Ռասխոդնիկովը ։ Գլխավոր դերերում նկարահանել են Իվան Օխլոբիստինը և Ռինալ Մուխամետովը  ։ Պրեմիերան կայացել է 2018 թվականի սեպտեմբերի 13-ին Ռուսաստանում ։
2018 թվականի հունիսի 4-ին «Ժամանակավոր դժվարություններ» ֆիլմը ներկայացվել Է Սոչիի «Կինոտավր» կինոփառատոնում։ Ֆիլմի ցուցադրությունը տեղի է ունեցել Ձմեռային թատրոնում ։
Ֆիլմը բացասական արձագանքներ է ստացել ռուս կինոքննադատների կողմից, որոնց դժգոհությանն արժանացել է մասնավորապես հաշմանդամություն ունեցող անձանց նկատմամբ բռնության արդարացումը։ Ֆիլմը նաև խիստ բացասական արձագանք է ստացել բժշկական ոլորտի մասնագետների շրջանում։ Սակայն այն դարձել է միջազգային կինոփառատոնների հաղթող Գերմանիայում, Իտալիայում և Չինաստանում.
Սյուժե
Սաշա Կովալյովը բնածին մանկական ուղեղային կաթված ունի։ Տղայի հայրը որոշել է, որ որդուն ոտքի կանգնեցնելու միակ ճիշտ ձևը նրան առողջ մարդու պես վերաբերվելն է. «Դու հիվանդ չես, դու ժամանակավոր դժվարություններ ունես»։
Ամեն օր երեխայից ժամեր էին պահանջվում կենցաղային պարզ խնդիրները հաղթահարելու համար, որոնցից էին ուտելը, հագնվելը, շքամուտքի աստիճաններով իջնելն ու բարձրանալը։ Դպրոցում նա արժանանում է հասակակիցների ծաղրին։ Եվ ոչ ոք օգնության չի գալիս։
Տղան հաղթահարում է դժվարությունները, բայց ատում է հորը։ Դպրոցն ավարտելուց հետո Սաշան հեռանում է տնից և դադարեցնում շփումը հոր հետ։ Տասնհինգ տարվա ընթացքում նա դառնում է երկրի լավագույն բիզնես խորհրդատուն, որը ճգնաժամից դուրս է բերում հարյուրավոր բիզնես նախագծեր. «Դուք ճգնաժամի մեջ չեք, դուք ժամանակավոր դժվարություններ ունեք»,– իր հաճախորդներին ասում էր կայացման ծանր ճանապարհ անցած Ալեքսանդրը։
Մի օր Ալեքսանդրի ստացած նոր պատվերը նրան անսպասելի հնարավորություն է տալիս հանդիպել և հաշտվել հոր հետ։